Όπως ανακοίνωσε το ΤΑΙΠΕΔ, ενδιαφέρον για το λιμάνι της Θεσσαλονίκης έδειξαν με τις αιτήσεις τους οκτώ επενδυτικά σχήματα, ενώ στο αμέσως επόμενο διάστημα οι σύμβουλοι αξιοποίησης θα αξιολογήσουν τις υποβληθείσες αιτήσεις και θα υποβάλουν την εισήγησή τους στο Διοικητικό Συμβούλιο του ΤΑΙΠΕΔ.. Τα οκτώ επενδυτικά σχήματα που ενδιαφέρονται για τον ΟΛΘ είναι τα εξής: APM Terminals, B.V. Deutsche Invest Equity Partners, GmbH Duferco Particiption Holding, SA International Container Terminal Services, Inc Mitsui & Co., Ltd. P&O Steam Navigation Company (DP World) Russian Railways JSC / GEK TERNA S.A. Yilport Holding, Inc

Στη Β' φάση για τον ΟΛΠ Αναλυτικά, oλοκληρώθηκε την Πέμπτη η διαδικασία εκδήλωσης ενδιαφέροντος για την απόκτηση του 67% του μετοχικού κεφαλαίου του Οργανισμού Λιμένος Θεσσαλονίκης. Παράλληλα, το διοικητικό συμβούλιο του ΤΑΙΠΕΔ ενέκρινε, κατά τη συνεδρίασή του επίσης την Πέμπτη, τα πέντε επενδυτικά σχήματα, που εισέρχονται στη Β’ φάση του διαγωνισμού για την απόκτηση του 67% του μετοχικού κεφαλαίου της Οργανισμός Λιμένος Πειραιώς Τα σχήματα είναι:

APM Terminals, B.V.

COSCO (Hong Kong) Group Limited

International Container Terminal Services, Inc

Ports America Group Holdings

Utilico Emerging Markets Limited

Κατά τη Β’ Φάση, οι προεπιλεγέντες επενδυτές θα αποκτήσουν πρόσβαση σε λεπτομερή στοιχεία για το περιουσιακό στοιχείο και τους σχετικούς όρους της διαγωνιστικής διαδικασίας.



Airbus και ΕΥΔΑΠ



Ακόμη, εγκρίθηκαν τα τεύχη του διαγωνισμού για την πώληση δύο αεροσκαφών τύπου Airbus 340. Η διαγωνιστική διαδικασία αναμένεται να ξεκινήσει, όταν μεταφερθούν οι τίτλοι ιδιοκτησίας από το Ελληνικό Δημόσιο στο ΤΑΙΠΕΔ.



Στην ίδια συνεδρίαση, εγκρίθηκε το τελικό σχέδιο της σύμβασης παραχώρησης για την αξιοποίηση της πρώτης ομάδας τουριστικών λιμένων (Άλιμος, Πόρος, Ύδρα, Νέα Επίδαυρος). Η υποβολή δεσμευτικών προσφορών αναμένεται εντός του Ιουλίου 2014.

Τέλος, σε συνέχεια της απόφασης της Ολομέλειας του ΣτΕ σχετικά με την ΕΥΔΑΠ, το ΤΑΙΠΕΔ, θα προχωρήσει στις απαραίτητες ενέργειες, ώστε να διαπιστωθεί, αν η διαγωνιστική διαδικασία για την αξιοποίηση της ΕΥΑΘ είναι συμβατή με το υφιστάμενο συνταγματικό και νομικό πλαίσιο.